pythainlp/thai-wiki-dataset-v4 huggingface dataset:
คณะสัตวแพทยศาสตร์ มหาวิทยาลัยเชียงใหม่

คณะสัตวแพทยศาสตร์ มหาวิทยาลัยเชียงใหม่  เป็นคณะสัตวแพทยศาสตร์ลำดับที่ 3 ของประเทศไทย จัดเป็นคณะในกลุ่มวิชาวิทยาศาสตร์สุขภาพ ของมหาวิทยาลัยเชียงใหม่ อันประกอบไปด้วย คณะแพทยศาสตร์ คณะทันตแพทยศาสตร์ คณะพยาบาลศาสตร์ คณะเทคนิกการแพทย์ คณะเภสัชศาสตร์ และคณะสัตวแพทยศาสตร์ ได้รับการก่อตั้งเมื่อวันที่ 2 สิงหาคม พ.ศ. 2537 ซึ่งถือเป็นวันก่อตั้งคณะอย่างเป็นทางการ โดยมุ่งเน้นผลิตบัณฑิตสัตวแพทย์สนองตอบความต้องการในเขตภาคเหนือและภูมิภาค
ประวัติ.
คณะสัตวแพทยศาสตร์ มหาวิทยาลัยเชียงใหม่มีโครงการก่อตั้งเมื่อครั้งที่เรือโทยงยุทธ สัจจวาณิชย์ ดำรงตำแหน่งเป็นอธิการบดีโดยมีการติดต่ออาจารย์จากมหาวิทยาลัยอื่นและสัตว์แพทย์หลายท่านเพื่อเข้ามาช่วยร่างหลักสูตรแต่ยังไม่สามารถจัดตั้งได้เนื่องจากประสบปัญหาเรื่องงบประมาณ ต่อมาในยุคของนาวาอากาศเอกตะวัน กังวานพงศ์ ได้มีความพยายามจัดตั้งคณะสัตวแพทย์ขึ้นอีกครั้งแต่ก็ยังประสบปัญหางบประมาณเช่นเดิม
ท้ายที่สุดในวันที่ 2 สิงหาคม พ.ศ. 2537 มหาวิทยาลัยเชียงใหม่ได้ก่อตั้งคณะสัตวแพทยศาสตร์โดยเปิดทำการเรียนการสอนและรับนักศึกษาสัตวแพทย์หลักสูตร 6 ปีเป็นรุ่นแรกในปีการศึกษา 2539 และเริ่มเปิดการเรียนการสอนในระดับบัณฑิตศึกษาเป็นครั้งแรกในปีการศึกษา 2546
รายนามคณบดี.
คณบดีของคณะสัตวแพทยศาสตร์ มีรายนามดังต่อไปนี้
ศูนย์ฝึกนักศึกษาและการบริการทางวิชาการ.
ศูนย์บริการสุขภาพสัตว์ มหาวิทยาลัยเชียงใหม่ ประกอบด้วย 4 หน่วยงาน ได้แก่
แปะก๊วย

แปะก๊วย (#เปลี่ยนทาง ；#เปลี่ยนทาง ,) เป็นพืชสมุนไพรที่มีต้นกำเนิดจากทางตะวันออกของประเทศจีน (แถบภูเขาด้านตะวันตกของนครเซี่ยงไฮ้) ที่มีการแยกต้นเป็นเพศผู้ และเพศเมีย ใบมีลักษณะคล้ายใบพัด แยกออกเป็น 2 กลีบพบว่ามีการนำเข้าไปปลูกในประเทศญี่ปุ่น พร้อมกับการเผยแผ่ศาสนาพุทธนิกายเซน เมื่อประมาณ ช่วงราวค.ศ. 1300 หรือสมัยคามากุระมีลักษณะพิเศษคือจะผลัดใบไม่พร้อมกันทุกต้น แต่เมื่อผลัดใบ ใบจะเปลี่ยนเป็นสีเหลืองแล้วร่วงหล่นทั้งต้นภายในไม่กี่วัน
เก๋ากี้

โก๋วฉี่ ในภาษาจีนกลาง หรือ เก๋ากี้ ในภาษาจีนแต้จิ๋ว เป็นไม้พุ่มผลัดใบ ขึ้นได้ดีบนภูเขาหรือตามไหล่เขา ปลูกได้ทุกภูมิภาคของประเทศจีน ชอบอากาศเย็น ใบอ่อนกินเป็นผัก ผลเล็กสีแดงแสด มีรสหวานกลมกล่อม นิยมกินสดๆ หรืออบแห้งกินเป็นของว่าง หรือใส่ในอาหารโดยเฉพาะอย่างยิ่งใส่ในแกงจืด เก๋ากี้ มีสรรพคุณทางยา กล่าวกันว่า เป็นพืชสมุนไพรที่คนทั่วโลกนิยมกินกันมากที่สุดนอกจากนี้ยัง
เป็นชื่อทั่วไปที่ใช้เรียกผลไม้ซึ่งมีสปีชีส์ที่ใกล้เคียงกันสองชนิด คือ "Lycium barbarum"  และ "L. chinense"
จรัล บูรณพันธุ์ศรี

จรัล บูรณพันธุ์ศรี (18 กันยายน พ.ศ. 2485 – 9 พฤศจิกายน พ.ศ. 2548) อดีตกรรมการการเลือกตั้ง ฝ่ายสืบสวนสอบสวน ดูแลพื้นที่ภาคเหนือ
การศึกษา.
จรัลสำเร็จการศึกษานิติศาสตรบัณฑิตจากมหาวิทยาลัยธรรมศาสตร์ เนติบัณฑิตไทย และวิทยาลัยป้องกันราชอาณาจักร รุ่น 31
การทำงาน.
จรัล บูรณพันธุ์ศรี เคยรับราชการเป็นผู้พิพากษาประจำศาลอุทธรณ์ ได้รับแต่งตั้งเป็นผู้พิพากษาศาลอุทธรณ์ภาค 2 และเป็นอธิบดีกรมคุมประพฤติ กระทรวงยุติธรรม ในระหว่างปี พ.ศ. 2541 ถึง พ.ศ. 2544 จากนั้นจึงได้ลาออกจากราชการ เพื่อมารับตำแหน่งกรรมการการเลือกตั้ง ฝ่ายสืบสวนสอบสวนและวินิจฉัย ในเดือนตุลาคม พ.ศ. 2544 จนกระทั่งเสียชีวิตในวันที่ 9 พฤศจิกายน พ.ศ. 2548
บีซ

บีซ (#เปลี่ยนทาง , อ่านว่า บีซ) เป็นวงร็อกคู่ญี่ปุ่น ประกอบด้วยทากาฮิโระ "ทัก" มัตสึโมโตะ  นักกีตาร์ นักแต่งเพลง และโปรดิวเซอร์ และโคชิ อินาบะ  นักร้องและผู้เขียนเนื้อร้อง โดยเป็นที่รู้จักจากแทร็กแนวฮาร์ดร็อกแบบกระฉับกระเฉงและบัลลาดแนวป็อปร็อก บีซเป็นหนึ่งในกลุ่มศิลปินที่ขายดีที่สุดในโลกและในประเทศญี่ปุ่น โดยเผยแพร่ซิงเกิลอันดับ 1 ต่อเนื่อง 49 ครั้ง, อัลบั้มอันดับ 1 ต่อเนื่อง 25 ครั้ง, ตอนอันดับ 1 ต่อเนื่อง 3 ครั้งบนชาร์ตดนตรีออริคอน และขายแผ่นเสียงมากกว่า 100 ล้านอันทั่วโลก
ใน ค.ศ. 2003 ทาง HMV Japan จัดให้พวกเขาอยู่ในอันดับที่ 30 จากรายชื่อ 100 วงป็อปญี่ปุ่นที่สำคัญที่สุด ใน ค.ศ. 2007 บีซกลายเป็นวงดนตรีแรกจากเอเชียที่ได้ทาบรอยมือและลายเซ็นบนฮอลลีวูดส์ร็อกวอล์ก ใน ค.ศ. 2008 "บันทึกสถิติโลกกินเนสส์" ให้รางวัลวงนี้ในด้าน "วงที่ขายอัลบั้มได้ดีที่สุดในประเทศญี่ปุ่น" และทาง AllMusic จัดให้วงนี้เป็น "วงร็อกที่ยิ่งใหญ่ที่สุดในญี่ปุ่นและทั่วเอเชีย"
ผลงาน.
อัลบั้ม.
อัลบั้มเต็ม
Mini Album
Greatest hits Album
Must Have Album
Ballad Album
Miscellaneous Album
Box Set
ดีวีดีและวิดีโอ.
DVD
Video
สมเด็จพระราชาธิบดีเตาฟาอาเฮา ตูโปอูที่ 4 แห่งตองงา

สมเด็จพระราชาธิบดีเตาฟาอาเฮา ตูโปอูที่ 4 แห่งตองงา (4 มิถุนายน พ.ศ. 2461 – 10 กันยายน พ.ศ. 2549) พระมหากษัตริย์แห่งตองงา ทรงเป็นผู้หนึ่งซึ่งนิยมประชาธิปไตย ตองงา เป็นประเทศเดียวที่มีพระมหากษัตริย์เป็นประมุขในภูมิภาคโอเชียเนีย กินเนสบุคส์ได้บันทึกไว้ว่าทรงเป็นพระมหากษัตริย์ที่มีน้ำหนักพระองค์มากที่สุดในโลก คือ 201 กิโลกรัม ใน พ.ศ. 2513 แต่ต่อมาน้ำหนักพระองค์ก็ลดลงเหลือ 139 กิโลกรัม ใน พ.ศ. 2532 นอกจากนั้นพระองค์ยังเคยดำรงตำแหน่งนายกรัฐมนตรีของตองงา ระหว่างปี พ.ศ. 2492 – 2508
พระราชประวัติ.
พระองค์ทรงพระราชสมภพเมื่อ 4 มิถุนายน พ.ศ. 2461 ทรงเป็นพระประมุขเมื่อ พ.ศ. 2508 สืบต่อจากสมเด็จพระราชินีนาถซาโลเต ตูโปอูที่ 3 แห่งตองงา (Salote Tupou III) ซึ่งเป็นพระบรมราชชนนีของพระองค์ พระองค์สวรรคตในวันที่ 10 กันยายน พ.ศ. 2549 ที่ประเทศนิวซีแลนด์ ด้วยโรคประจำพระองค์ พระชนมพรรษาได้ 88 พรรษา 
การศึกษา.
พระองค์ทรงสำเร็จการศึกษาทางด้านกฎหมายจากออสเตรเลีย
ราชาภิเษกสมรส.
ทรงราชาภิเษกสมรสกับสมเด็จพระราชินีฮาลาเอวาลู มาตาอาโฮ อาโฮเมเอ (Queen Halaevalu Mata'aho)
พระราชกรณียกิจ.
ในยุคนั้น พระองค์ยังทรงเป็นกษัตริย์ที่ต้องพัฒนาตองงาที่อยู่ในยุคหัวเลี้ยวหัวต่อให้ได้ อีกทั้งพระองค์ยังมีส่วนสำคัญที่ทำให้ตองงารอดพ้นจากการตกเป็นรัฐในอารักขาของสหราชอาณาจักรได้ ทำให้ตองงาเป็นประเทศเดียวในมหาสมุทรแปซิฟิกใต้ที่ไม่เคยตกเป็นเมืองขึ้นของตะวันตกแม้เพียงครั้งเดียว อีกทั้งพระองค์ยังเป็นชาวคริสต์เวสเลยันที่เคร่งครัดและบำรุงศาสนานี้ในฐานะศาสนาประจำชาติ
สมเด็จพระราชาธิบดีตูโปอูที่ 6

สมเด็จพระราชาธิบดีอาโฮเออิตู อูนัวกิโอตองงา ตูกู อาโฮ ตูโปอูที่ 6 แห่งตองงา เสด็จพระราชสมภพเมื่อวันที่ 12 กรกฎาคม พ.ศ. 2502 เป็นพระมหากษัตริย์แห่งราชอาณาจักรตองงารัชกาลปัจจุบัน และเป็นพระราชโอรสองค์สุดท้องของสมเด็จพระราชาธิบดีเตาฟาอาเฮา ตูโปอูที่ 4กับ สมเด็จพระราชินีฮาลาเอวาลู มาตาอาโฮ อาโฮเมเอ และเป็นพระอนุชาของสมเด็จพระราชาธิบดีจอร์จ ตูโปอูที่ 5 พระองค์ดำรงตำแหน่งเป็นมกุฎราชกุมารของตองกาหลังจากการขึ้นครองราชสมบัติของสมเด็จพระราชาธิบดีจอร์จ ตูโปอูที่ 5 เมื่อวันที่ 27 กันยายน พ.ศ. 2549 และยังทรงเคยดำรงตำแหน่งเป็นนายกรัฐมนตรีตองงา แต่เนื่องจากการกดดันจากกลุ่มต่าง ๆ และปัญหาการฉ้อราษฎร์บังหลวง พระองค์จึงต้องทรงลาออกในปี พ.ศ. 2549 จึงทำให้มีนายกรัฐมนตรีพลเรือนคนแรกของตองงา คือ ดร. เฟเลติ เซเวเล
อนุสัญญาบาเซล

อนุสัญญาบาเซล  ชื่อเต็ม อนุสัญญาบาเซลว่าด้วยการควบคุมการเคลื่อนย้ายข้ามแดนของของเสียอันตรายและการกำจัด (Basel Convention on the Control of Transboundary Movements of Hazardous Wastes and Their Disposal) เป็นสนธิสัญญาระหว่างประเทศซึ่งมุ่งหมายจะลดการเคลื่อนย้ายของเสียอันตราย (hazardous waste) จากรัฐหนึ่งไปสู่อีกรัฐหนึ่ง และโดยเฉพาะอย่างยิ่ง เพื่อป้องกันการถ่ายโอนของเสียอันตรายจากประเทศพัฒนาแล้วไปยังประเทศด้อยพัฒนา แต่อนุสัญญานี้ไม่ได้ว่าด้วยการเคลื่อนย้ายของเสียกัมมันตรังสี (radioactive waste) อนึ่ง อนุสัญญานี้ประสงค์จะลดปริมาณและความเป็นพิษของของเสียที่ก่อกำเนิดขึ้น (waste generated) กับทั้งสร้างความเชื่อมั่นว่า ของเสียจะได้รับการบริหารจัดการอย่างเป็นมิตรกับสิ่งแวดล้อมโดยใกล้เคียงสอดคล้องกับแหล่งก่อกำเนิด (source of generation) ของของเสียนั้นให้มากที่สุด ตลอดจนใช้วิธีการที่เป็นมิตรกับสิ่งแวดล้อมช่วยเหลือประเทศด้อยพัฒนาในการบริหารจัดการของเสียอันตรายและของเสียอย่างอื่นที่ประเทศเหล่านั้นก่อกำเนิดขึ้นด้วย
อนุสัญญานี้เปิดให้ลงนามเมื่อวันที่ 22 มีนาคม ค.ศ. 1989 ใช้บังคับตั้งแต่วันที่ 5 พฤษภาคม ค.ศ. 1992 และเมื่อเดือนตุลาคม ค.ศ. 2018 มีภาคีเป็นรัฐ 186 รัฐ และกลุ่มรัฐอีก 1 กลุ่ม คือ สหภาพยุโรป ส่วนเฮติและสหรัฐลงนามแล้วแต่ยังไม่ให้สัตยาบัน
ภาษาเอฟชาร์ป

ภาษาเอฟชาร์ป (F#) เป็นภาษาสำหรับเขียนโปรแกรมคอมพิวเตอร์แบบ บนดอตเน็ตเฟรมเวิร์กและ ที่สนับสนุนโมเดลการเขียนโปรแกรมหลายแบบรวมทั้ง การเขียนโปรแกรมเชิงวัตถุ และการเขียนโปรแกรมเชิงคำสั่ง F# เป็นภาษาดอตเน็ต สามารถเรียกใช้เอพีไอของดอตเน็ต และถูกเรียกจากภาษาดอตเน็ตอื่นๆ นอกจากนั้น F# ยังสามารถถูกใช้กับโปรแกรมประยุกต์บนเว็บ เขียนโปรแกรมสำหรับหน่วยประมวลผลกราฟิกส์ หรือ GPU และใช้เขียนโปรแกรมสำหรับแมคโอเอสเท็น ไอโอเอส และ แอนดรอยด์ โดยใช้ สร้างโดยบริษัท 
ประวัติ.
F# ถูกเริ่มสร้างโดย Don Syme และทีม ที่ Microsoft Research โดยมีพื้นฐานมาจากภาษา (ซึ่งเป็นภาษาในตระกูลภาษา) 
ปัจจุบันภาษาเอฟชาร์ปได้ถูกโอเพนซอร์ส และพัฒนาโดย F# Software Foundation, Microsoft, และผู้พัฒนาทั่วๆไป
ภาพรวม.
F# เป็นภาษาแบบ strongly typed ที่สนับสนุนโมเดลการเขียนโปรแกรมหลายแบบ รวมทั้งการเขียนโปรแกรมเชิงฟังก์ชัน การเขียนโปรแกรมเชิงวัตถุ และการเขียนโปรแกรมเชิงคำสั่ง โดยที่ทุกอย่างในเช่นฟังก์ชัน control flows ใน F# เป็น ที่มี type หรือ โครงสร้างข้อมูล ที่สามารถถูกประกอบเข้ากันได้
โครงสร้างข้อมูลที่สำคัญที่มีใน F# ได้แก่:
โปรแกรมตัวอย่าง.
โปรแกรมหา Factorial.
ผลลัพธ์
กลุ่มภาษาอิตาลิก

กลุ่มภาษาอิตาลิก (อังกฤษ : Italic languages , สเปน : Lenguas itálicas, ฝรั่งเศส : langues italiques, มลายู : Rumpun bahasa Italik) เป็นสมาชิกของสาขาเซนตุม (Centum) ของตระกูลภาษาอินโด-ยูโรเปียน ซึ่งรวมถึงกลุ่มภาษาโรมานซ์ (มีภาษาฝรั่งเศส ภาษาอิตาลี และภาษาสเปน กับภาษาอื่น ๆ) และภาษาที่สูญพันธุ์บางภาษา
อิตาลิกมี 2 สาขา คือ
คนที่พูดภาษาอิตาลิก ไม่ได้เป็นชาวพื้นเมืองของอิตาลี แต่ได้ย้างมาตั้งถิ่นฐานในอิตาลีในช่วง 2000 ปีก่อนคริสตกาล ตามหลักฐานโบราณคดี วัฒนธรรมแอปเปไนน์ (การฝังศพ) เข้ามาสู่คาบสมุทรอิตาลีประมาณ 1350 BC
จากตะวันออกสู่ตะวันตก ยุคเหล็กเจ้ามาสู่อืตาลีในช่วง 1100 BC กับวัฒนธรรมวิลลาโนวา (การ
เผาศพ) จากเหนือสู่ใต้ ก่อนหน้าที่จะมีชาวอิตาลิกนั้น ประชากรของอิตาลีส่วนใหญ่เป้นกลุ่มที่ไม่ใช่อินโด-ยุโรเปียน (
อาจรวมถึงชาวเอทรัสแกน) การตั้งถิ่นฐานครั้งแรกที่เนินพาลาทีน (Palatine hill)
เกิดขึ้นเมื่อ 750 BC ส่วนการตั้งถิ่นฐานที่ เนินคิรินัล(Quirinal) เกิดขึ้นเมื่อ 720 BC ภาษาที่ใกล้เคียงกับภาษาอิตาลิกมากที่สุดคือกลุ่มภาษาเคลติก (ดู อิตาโล-เคลติก)
กลุ่มภาษาอิตาลิกพบเป็นอักษรครั้งแรกจากคำจารึกของ ภาษาอัมเบรียนและภาษาฟาลิสกันจากศตวรรษที่ 7 ก่อนคริสตกาล อักษรที่ใช้มาจากอักษรอิตาลิกโบราณ ซึ่งสืบมาจากอักษรกรีก กลุ่มภาษาอิตาลิกแสดงถึงอิทธิพลจากภาษาเอทรัสแกน (Etruscan) เล็กน้อย และจากภาษาของกรีกโบราณมากขึ้นในขณะที่โรม ได้แผ่อาณาเขตทั่วคาบสมุทรอิตาลี ภาษาละตินได้กลายเป็นภาษาที่เด่นเหนือภาษาอื่น ๆ ในกลุ่มอิตาลิก ซึ่งสูญพันธุ์ประมาณคริสต์ศตวรรษที่ 1 และจากภาษาละตินสามัญ หรือ (Vulgar Latin) ก่อให้เกิดกลุ่มภาษาโรมานซ์
ภาษาเวเนติก (Venetic) ซึ่งเป็นภาษาโบราณที่ปรากฏในคำจารึก (ซึ่งรวมถึงประโยคเต็ม ๆ ด้วย) ถือโดยนักภาษาศาสตร์หลายท่านว่าใกล้เคียงกับกลุ่มภาษาอิตาลิก และในบางกรณีถือเป็นกลุ่มภาษาอิตาลิกด้วย
ภาษาสำคัญในกลุ่มภาษาอิตาลิก.
ภาษาละติน.
ภาษาละตินเป็นภาษาของแคว้นลาติอุม (Latium) และกรุงโรม เอกสารที่เก่าแก่ที่สุดที่สามารถถูกพิสูจน์ได้โดยนักประวัติศาสตร์ ถูกเขียนขึ้นในช่วงศตวรรษที่ 6 ก่อนคริสตกาล อย่างไรก็ตามพบว่าภาษาละตินเริ่มมีการใช้ในวรรณกรรมอย่างแพร่ในช่วงปลายศตวรรษที่ 3 ก่อนคริสตกาล ซึ่งเป็นช่วงเวลาที่ภาษาละตินโรมันกำลังกลายเป็นภาษาหลักของกลุ่มภาษาอิตาลิก โดยนักประวัติศาสตร์คาดการณ์ว่าผู้คนแถบซิซิลี (Sicily) และเทือกเขาแอลป์หันมาใช้ภาษาละตินแทนภาษาถิ่นของตัวเองอย่างสมบูรณ์ก่อนถึง ปี ค.ศ. 100 เสียอีกทั้งหมด ยกเว้นภาษากรีกในอาณานิคมของแมกนาเกรเซีย (colonies of Magna Graecia)
กลุ่มภาษาอิตาลิกอื่นๆ ในส่วนใหญ่ที่ได้รับปัจจุบันล้วนพัฒนามาจากภาษาละตินทั้งสิ้น
ภาษาออสกัน (Oscan).
ภาษาออสกันเป็นภาษาที่ได้รับความนิยมในยุคโบราณก่อนภาษาละติน โดยมีการใช้ในแถบคาบสมุทรแอเพนไนน์ (Apennine Peninsula) โดยชาวซัมไนต์ (Samnites) ในซัมเนียม (Samnium) อีกทั้งยังใช้ในคัมปาเนีย (Campania) โดยชาวลูคาเนีย (Lucania) และบรุตติอุม (Bruttium)
อาร์ซีเอส

อาร์ซีเอส (RCS) เป็นซอฟต์แวร์ที่ทำการควบคุมการปรับปรุงแก้ไขให้ใช้งานได้จริง ซึ่งทำให้การจัดเก็บ การค้นคืน การบันทึกปูม การระบุและการผสานการปรับปรุงแก้ไขเป็นอัตโนมัติ ระบบควบคุมการปรับปรุงแก้ไขใช้สำหรับข้อความที่แก้ไขบ่อย ตัวอย่างเช่น โปรแกรม เอกสาร แผนภูมิเกี่ยวกับขั้นตอน และแบบฟอร์มจดหมาย อาร์ซีเอสยังสามารถจัดการกับไฟล์แบบไบนารี ถึงแม้ว่าจะทำให้ประสิทธิภาพลดลง การปรับปรุงแก้ไขแต่ละครั้งถูกจัดเก็บโดยการใช้โปรแกรมดิฟฟ์
อาร์ซีเอสได้เริ่มพัฒนาเมื่อทศวรรษ 1980 โดยวอลเทอร์ เอฟ. ทิชชี ขณะที่เขาศึกษาที่มหาวิทยาลัยเพอร์ดู ปัจจุบันนี้อาร์ซีเอสเป็นส่วนหนึ่งของโครงการกนูแต่ก็ยังดูแลโดยมหาวิทยาลัยเพอร์ดู
เนื่องจากอาร์ซีเอสทำงานกับไฟล์เดียวต่อการดำเนินการ เดียวจึงไม่มีวิธีที่จะจัดการกับไฟล์ของทั้งโครงการ อีกทั้งไม่มีวิธีจัดการกับผู้ใช้หลายคนที่ใช้ไฟล์เดียวพร้อมกัน อาร์ซีเอสจึงถูกแทนที่โดยซีวีเอส (Concurrent Versions System; CVS) และโปรแกรมอื่นๆ ที่รองรับโครงการที่ซับซ้อน โครงการซีวีเอสเริ่มต้นสร้างบนอาร์ซีเอส
โดยทั่วไปอาร์ซีเอสจัดการการปรับปรุงแก้ไขหลายๆ ครั้งบนสารสนเทศหน่วยเดียว ซึ่งโดยทั่วไปแล้วเป็นเอกสารดิจิทอลที่เก็บรหัสต้นฉบับ สำหรับการใช้งานทั่วไปสามารถดูการควบคุมการปรับปรุงแก้ไข
TWiki ใช้อาร์ซีเอส
SE จงเจริญ
อำเภอเมืองสุราษฎร์ธานี

เมืองสุราษฎร์ธานี (ชาวจังหวัดสุราษฎร์ธานีเรียกว่า บ้านดอน) เป็นอำเภอศูนย์กลางระบบราชการ การคมนาคมขนส่ง การศึกษา และเศรษฐกิจของจังหวัดสุราษฎร์ธานี
ที่ตั้งและอาณาเขต.
อำเภอเมืองสุราษฎร์ธานีมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
อำเภอบ้านดอน ซึ่งเป็นอีกชื่อหนึ่งของอำเภอเมืองสุราษฎร์ธานี เป็นชื่อท้องถิ่นที่เรียกกันมาแต่โบราณ ตามสภาพของบริเวณนั้น ซึ่งเป็นที่ดอน น้ำท่วมไม่ถึง
บริเวณบ้านดอน ในสมัยโบราณเป็นอู่ต่อเรือขนาดใหญ่ของเมืองไชยา ตรงบริเวณปากน้ำแม่น้ำตาปี ต่อมามีความเจริญมากขึ้นตามลำดับ จนเมืองสมัยรัชกาลที่ 6 พระองค์โปรดเกล้าฯ ให้ย้ายเมืองไชยาเดิมมาตั้งที่เมืองบ้านดอน และต่อมาในปี พ.ศ. 2459 มีรับสั่งให้เปลี่ยนชื่อเมืองไชยาที่บ้านดอนเป็นเมืองสุราษฎร์ธานี มาตราบจนปัจจุบันนี้ 
การแบ่งเขตการปกครอง.
การปกครองส่วนภูมิภาค.
อำเภอเมืองสุราษฎร์ธานีแบ่งพื้นที่การปกครองออกเป็น 11 ตำบล 65 หมู่บ้าน ได้แก่
การปกครองส่วนท้องถิ่น.
ท้องที่อำเภอเมืองสุราษฎร์ธานีประกอบด้วยองค์กรปกครองส่วนท้องถิ่น 10 แห่ง ได้แก่
ศาลเจ้าพ่อกว้าน

ศาลเจ้าพ่อกว้าน เป็นสถานที่ศักดิ์สิทธิ์ที่สำคัญในจังหวัดลำปาง ตั้งอยู่หลังบ้านพักผู้พิษากษา หัวหน้าศาล ถนนบุญวาทย์ เป็นศาลทรงไทยขนาดใหญ่ กว้ายาวประมาณ 10 คูณ 20 เมตร สร้างด้วยไม้สัก สลักลวดลายที่หน้าจั่วอย่างสวยงาม เป็นศาลตัดสินความของทางราชการ ภายในศาลมีแท่นสำหรับเจ้านาย หรือบัลลังก์ของจ่าบ้าน หรือผู้พิพากษา 
สมัยโบราณ เมื่อมีคดีความที่จะต้องพิพากษาตัดสินก่อนจะให้การต่อศาล คู่กรณีต้องไปสาบานต่อหน้าหอเล็กๆ ที่กล่าวนี้ คือ ที่สิงสถิตของเจ้าพ่อกว้าน และศาลสถิตยุติธรรมก็พลอยมีชื่อเรียกว่า ศาลเจ้าพ่อกว้านตามไปด้วย 
ต่อมามีการสร้างศาลยุติธรรมขึ้นใหม่ (ศาลจังหวัดปัจจุบัน) การชำระคดี จึงได้ย้ายไปทำกันที่ศาลใหม่ ทางการจึงได้รื้อศาลเจ้าพ่อกว้านหลังเดิมมาสร้างขึ้นใหม่ในบริเวณโรงเรียนบุญวาทย์วิทยาลัย เพื่อเป็นการอนุรักษ์เอาไว้ เมื่อประมาณ พ.ศ. 2479 และโรงเรียนบุญวาทย์วิทยาลัยได้ใช้ศาลเจ้ากว้านเป็นสโมสรลูกเสือ และใช้เป็นสถานที่อบรมครูจังหวัด ต่อมาได้ใช้เป็นห้องเรียนของนักเรียน ชั้น ม. 1 นักเรียนบุญวาทย์ครั้งนั้นจึงได้ชื่อว่าเป็นลูกเจ้ากว้านด้วย 
ในพ.ศ. 2497 โรงเรียนได้งบประมาณก่อสร้างอาคารเรียนหลังใหม่ ซึ่งมีเนื้อที่ครอบคลุมถึงบริเวณศาลเจ้าพ่อกว้าน ดังนั้นศาลเจ้าพ่อกว้านเดิมจึงถูกรื้อถอน บางส่วนของชิ้นไม้ที่ประกอบเป็นศาลถูกนำไปเก็บรักษาที่พิพิธภัณฑ์วัดเมืองศาสน์บ้าง วัดพระแก้วดอนเต้าบ้าง และทางโรงเรียนได้สร้างศาลเล็กๆ ขึ้นมาแทน เพื่อเป็นที่สถิตย์ของเจ้าพ่อกว้าน ต่อมาได้ย้ายมาสร้างใหม่ให้ใหญ่โตสวยงามขึ้น ณ บริเวณที่ตั้งปัจจุบัน 
ทุกครั้งที่มีงานสำคัญ หรือมีกิจกรรมของโรงเรียน ครูและนักเรียนบุญวาทย์ฯ จะไปบอกกล่าวขอความคุ้มครอง ขอกำลังใจจากเจ้าพ่อกว้าน ทุกคนสำนึกว่า นอกจากความเป็นลูกเจ้าพ่อบุญวาทย์ฯ เลือดแดง - ขาวแล้ว ชาวบุญวาทย์ฯ ยังเป็นลูกเจ้าพ่อกว้านด้วย 
เจ้ากว้าน.
ตามที่ปรากฏในหนังสือ "ที่ระลึก วันครบ 60 ปี บุญวาทย์" โดยแหลนน้อย กล่าวไว้ว่า เจ้ากว้าน เป็นเจ้าพ่อศักดิ์สิทธิ์คู่บ้านคู่เมือง ความสำคัญของเจ้ากว้านคงพอๆ กับเจ้าพ่อหลักเมือง ทั้งนี้สันนิษฐานจากการเซ่นสังเวยทุกครั้งที่มีการสังเวยเจ้าพ่อหลักเมือง จะต้องแบ่งครึ่งหนึ่งของเซ่นไปสังเวยเจ้าพ่อกว้านอยู่เสมอ เมื่อเกิดศึกสงครามทหารจะออกรบ หรือเมื่อตำรวจตามจับผู้ร้ายสำคัญ จะต้องไปบวงสรวงเจ้ากว้านเสียก่อน เครื่องเซ่นมีมีหมูดำปลอด 1 ตัว ไก่คู่ ตีนหมู (สี่ตัว) วัวกีบผึ้ง หางไหม 1 ตัว สมัยก่อนไม่มีที่นั่ง (ม้าขี่คนทรง) การบวงสรวงตกเป็นหน้าที่ของลุงแก่ๆ คนหนึ่ง ชื่อลุงแสน ภวังค์ความศักดิ์สิทธิ์ของเจ้าพ่อนั้น เป็นที่นับถือตั้งแต่เจ้าผู้ครองนครมาจนถึงราษฏรสามัญ ทุกๆปีจะมีการบวงสรวงเซ่นไหว้ประจำปีในเดือน 9 เหนือ แรม 5ค่ำ ไม่มีการเชิญเข้าทรงและฟ้อนฝี ดังเช่นปัจจุบัน "
วีระชัย แนวบุญเนียร

วีระชัย แนวบุญเนียร อดีตกรรมการการเลือกตั้ง ฝ่ายการมีส่วนร่วมของประชาชน อดีตรองปลัดกระทรวงมหาดไทย อดีตผู้ว่าราชการจังหวัดหลายจังหวัด เกิดเมื่อวันที่ 23 ธันวาคม พ.ศ. 2483
การศึกษา.
นายวีระชัย สำเร็จการศึกษาระดับปริญญาตรี เศรษฐศาสตร์ จากสหรัฐอเมริกา ระดับปริญญาโท สังคมศาสตร์ จากสหราชอาณาจักร และสำเร็จหลักสูตรวิทยาลัยป้องกันราชอาณาจักร
การทำงาน.
นายวีระชัย รับราชการในสังกัดกระทรวงมหาดไทย ได้รับตำแหน่งสำคัญในกระทรวง อาทิ ผู้ตรวจราชการกระทรวงมหาดไทย ผู้ว่าราชการ จังหวัดเชียงใหม่ จังหวัดนนทบุรีจังหวัดสงขลา จังหวัดมหาสารคาม รองปลัดกระทรวงมหาดไทย(ฝ่ายความมั่นคง) และอธิบดีกรมโยธาธิการ
ภายหลังจากเกษียณอายุราชการ ได้รับการคัดเลือกเป็นกรรมการการเลือกตั้ง ฝ่ายการมีส่วนร่วมของประชาชน จนกระทั่งลาออกจากตำแหน่งเมื่อวันที่ 29 กรกฎาคม พ.ศ. 2549 สืบเนื่องจากศาลอาญา มีคำพิพากษาเมื่อวันที่ 25 กรกฎาคม พ.ศ. 2549 ให้ตัดสิทธิการเลือกตั้ง นายวีระชัย พร้อมกับ พล.ต.อ.วาสนา เพิ่มลาภและนายปริญญา นาคฉัตรีย์ เป็นเวลา 10 ปี และให้จำคุกเป็นเวลา 4 ปี ในคดีที่สมาชิกพรรคประชาธิปัตย์ฟ้องในข้อหาปฏิบัติหน้าที่โดยมิชอบ มีความผิดตาม พ.ร.บ.ประกอบรัฐธรรมนูญว่าด้วยการเลือกตั้งปี 2541 มาตรา 24, 42 ประกอบ ป.อาญามาตรา 83 (ร่วมกันทำผิด) ต่อมาเมื่อวันที่ 24 เมษายน พ.ศ. 2551 ศาลอุทธรณ์ มีคำพิพากษายืนตามศาลชั้นต้น จากนั้นจึงได้ยื่นคำร้องเพื่อให้อยู่ในการพิจารณาของศาลฎีกาแต่นายวีระชัย เสียชีวิตลงเสียก่อน
ถึงแก่อนิจกรรม.
นายวีระชัย ถึงแก่อนิจกรรม เมื่อคืนวันที่ 20 สิงหาคม พ.ศ. 2555 ด้วยอาการติดเชื้อในปอด และไตวายจากโรคไต สิริอายุได้ 71 ปี มีพิธีพระราชทานเพลิงศพเมื่อวันที่ 29 พฤศจิกายน พ.ศ. 2555 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
จารุภัทร เรืองสุวรรณ

ประวัติ.
พลเอก ดร. จารุภัทร เรืองสุวรรณ (เกิด 20 มีนาคม พ.ศ. 2487) อดีตกรรมการการเลือกตั้ง ฝ่ายกิจการพรรคการเมือง และเป็นอาของนายจารุพงศ์ เรืองสุวรรณ อดีตหัวหน้า พรรคเพื่อไทย
ครอบครัว.
สมรสกับ พญ.สุรภี เรืองสุวรรณ มีบุตร 2 คน ได้แก่ นายจารุภูมิ เรืองสุวรรณ และ ร้อยเอก ดร.จารุพล เรืองสุวรรณ อดีตแคนดิเดตนายกรัฐมนตรี พรรคเพื่อชาติ
การทำงาน.
ตำแหน่งหน้าที่ราชการในอดีตที่เกี่ยวข้องกับการศึกษา.
ด้านการบริหารการศึกษา
การร่วมประชุมระหว่างประเทศ.
ได้เข้าร่วมประชุมทางวิชาการระหว่างประเทศหลายครั้ง อาทิ
ธีรศักดิ์ กรรณสูต

ธีรศักดิ์ กรรณสูต (26 เมษายน พ.ศ. 2473 – 7 มกราคม พ.ศ. 2553) อดีตประธานกรรมการการเลือกตั้ง ชุดที่ 1 ตั้งแต่ 27 พฤศจิกายน 2540 – หมดวาระ 26 พฤษภาคม 2544 มีผลงานควบคุมการเลือกตั้งจนลบคำสบประมาทว่า "กกต. คือ เสือกระดาษ" โดยการประกาศแขวนรายชื่อ 78 ว่าที่ ส.ว.ไม่ให้ผ่านการเลือกตั้งสมาชิกวุฒิสภาครั้งแรก เมื่อปี 2543 และการตรวจสอบ-แจกใบแดงให้ผู้สมัครจำนวนมากในการเลือกตั้งสมาชิกสภาผู้แทนราษฎร เมื่อปี 2544
ธีรศักดิ์ สมรสกับ งามเพ็ญ มีบุตรธิดา 3 คน คือ เพ็ญธิดา อินทรสุขศรี ธรานุช กรรณสูต-วงศ์ไวศยวรรณ และเธียรธำรง กรรณสูต ธีรศักดิ์ เสียชีวิตลงด้วยอาการหัวใจล้มเหลว ในเช้ามืดวันที่ 7 มกราคม พ.ศ. 2553 เวลาประมาณ 01.30 น. รวมอายุ 79 ปี 8 เดือน มีพิธีพระราชทานเพลิงศพเมื่อวันที่ 13 มีนาคม พ.ศ. 2553 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
สวัสดิ์ โชติพานิช

ศาสตราจารย์พิเศษ สวัสดิ์ โชติพานิช (17 ตุลาคม พ.ศ. 2474 – 17 สิงหาคม พ.ศ. 2568) อดีตประธานศาลฎีกา อดีตกรรมการการเลือกตั้ง ฝ่ายสืบสวนสอบสวน ชุดที่ 1 แต่งตั้งโดยคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ดำรงตำแหน่ง ประธานคณะกรรมการตรวจสอบทรัพย์สิน ที่มีอำนาจตรวจสอบการดำเนินงานหรือโครงการต่าง ๆ ที่ได้รับอนุมัติ หรือเห็นชอบโดยบุคคลในคณะรัฐมนตรี หรือคณะรัฐมนตรีที่พ้นจากตำแหน่ง โดยผลการปฏิรูปการปกครอง ตามประกาศ คปค. ฉบับที่ 23 เมื่อวันที่ 24 กันยายน พ.ศ. 2549 ต่อมานายสวัสดิ์ ได้ขอลาออกจากตำแหน่ง เนื่องจากได้มีประกาศแต่งตั้งคณะกรรมการชุดใหม่เมื่อวันที่ 30 กันยายน พ.ศ. 2549 ได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550 นอกจากนี้ ได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2531 จนถึงแก่อนิจกรรม และประธานกรรมการกฤษฎีกา (คณะที่ 10, กฎหมายสาธารณสุข)
ตัวคูณตัวเลข IUPAC

ตัวคูณของ IUPAC  เป็นส่วนหนึ่งของระบบการเรียกชื่อสารเคมีของ IUPAC ซึ่งทำหน้าที่บอกให้เราทราบถึงจำนวนของอะตอมหรือหมู่ฟังก์ชันที่ต่ออยู่กับจุดใดจุดหนึ่งในโมเลกุล โดยที่ตัวคูณได้ดัดแปลงจากจำนวนนับทั้งในภาษาละตินและภาษากรีก
วิธีการใช้ตัวคูณ.
ปกติแล้ว ตัวคูณที่ให้ไว้นี้จะใช้สำหรับเป็นคำอุปสรรค ในการระบุจำนวนอะตอมหรือหมู่ฟังก์ชันในสารเคมีได้เลย แต่
ว่าถ้าต้องการตัวเลขที่ไม่มีตัวคูณในตาราง เราต้องประกอบขึ้นเอง โดยการเรียกตัวคูณของหลักหน่วย ต่อด้วยหลักสิบ
หลักร้อย หลักพัน... ไปเรื่อย ๆ โดยคำนึงถึงค่าของตัวเลขตัวนั้น ๆ ขณะอยู่ประจำหลักของตัวเอง ดังตัวอย่าง
 548 → ออกตะ (8) + เตตระคอนตะ (40) + เพนทักตะ (500) อ่านว่า "ออกตะเตตระคอนตะเพนตักทะ"
 9267 → เฮปตะ(7) + เฮกซะคอนตะ (60) + ดิกตะ (200) + โนนะเลีย (9000) อ่านว่า "เฮปตะเฮกซะคอนตะดิกทะโนนะเลีย"
กรณีที่เลขที่เราต้องการมี 1 หรือ 11 ต่อท้าย เราจะเรียกเลขหนึ่งว่า เฮน- (hen-) และเรียกเลขสิบเอ็ดว่า อุนเดคะ- (undeca-) ดังตัวอย่าง
 241 → เฮน (1) + เตตระคอนตะ (40) + ดิกตะ (200) อ่านว่า "เฮนเตตระคอนตะดิกตะ"
 411 → อุนเดคะ (11) + เททรักตะ (400) อ่านว่า "อุนเดคะเททรักตะ"
คลังต้นไม้

คลังต้นไม้ (treebank) คือคลังข้อความที่ในแต่ละประโยคได้กำกับโครงสร้างวากยสัมพันธ์ โครงสร้างวากยสัมพันธ์มักจะแทนด้วยโครงสร้างต้นไม้ ซึ่งเป็นที่มาของคำว่าคลังต้น คลังต้นไม้สามารถใช้ในการศึกษาปรากฏการณ์ทางวากยสัมพันธ์ในภาษาศาสตร์เชิงคำนวณ หรือใช้ฝึกสอนและทดสอบโปรแกรมแจงประโยค
คลังต้นไม้มักจะสร้างบนคลังประโยคที่ได้กำกับชนิดของคำไว้แล้ว ในลักษณะเดียวกันคลังต้นไม้ก็สามารถใช้เป็นฐานในการกำกับข้อมูลทางความหมายหรือข้อมูลทางภาษาศาสตร์อื่น ๆ
คลังต้นไม้สามารถสร้างนักภาษาศาสตร์โดยไม่ใช้เครื่องช่วยกำกับ หรืออาจจะสร้างแบบกึ่งอัตโนมัติโดยใช้โปรแกรมแจงประโยคช่วยกำกับและนักภาษาศาสตร์จึงทำการตรวจสอบและแก้ไขผลที่ได้จากการแจงประโยคก็ได้
คลังต้นไม้สามารถสร้างโดยมีพื้นฐานบนทฤษฎีที่แตกต่างกัน เช่น (BulTreeBank ใช้ทฤษฎี HPSG) แต่ส่วนมากแล้วการสร้างคลังต้นไม้มักจะพยายามให้ขึ้นอยู่กับทฤษฎีน้อยที่สุด (ใช้ได้กับหลาย ๆ ทฤษฎี) อย่างไรก็ตามคลังต้นไม้ก็ถูกแบ่งออกเป็น 2 กลุ่มใหญ่ ๆ ได้แก่ คลังต้นไม้แบบโครงสร้างวลี (ตัวอย่างเช่น คลังต้นไม้เพ็นน์) และ คลังต้นไม้แบบโครงสร้างดีเพนเดนซี (ตัวอย่างเช่น คลังต้นไม้ดีเพนเดนซีปราก)
โครงสร้างวากยสัมพันธ์ในคลังต้นไม้สามารถแทนได้หลายรูปแบบ ยกตัวอย่างเช่น การครอบวงเล็บอย่างง่ายบนไฟล์ข้อความ ดังเช่นในตัวอย่างต่อไปนี้ของคลังต้นไม้เพ็นน์ :
 (S (NP (NNP John))
 (VP (VBZ loves)
 (NP (NNP Mary)))
โคทม อารียา

รองศาสตราจารย์โคทม อารียา (เกิด 14 กันยายน พ.ศ. 2486) เป็นนักวิชาการชาวไทย
ตำแหน่ง.
รองประธานมูลนิธิอาสาสมัครเพื่อสังคม ประธานคณะกรรมการมูลนิธิเพื่อพัฒนาเด็ก กรรมการมูลนิธิเพื่อเด็กพิการ อดีตกรรมการการเลือกตั้ง (กกต. 2540-2544) ฝ่ายการมีส่วนร่วมของประชาชน และสมาชิกสภานิติบัญญัติแห่งชาติ พ.ศ. 2549 ปัจจุบันเป็นผู้อำนวยการศูนย์ศึกษาและพัฒนาสันติวิธี มหาวิทยาลัยมหิดล จบการศึกษา DIPLÔME INGÉNIEUR ÉCOLE SUPÉRIEURE D’ÉLECTRICITÉ, FRANCE Dr.Ing. มหาวิทยาลัยปารีส ประเทศฝรั่งเศส เคยเป็นอาจารย์ประจำภาควิชาวิศวกรรมไฟฟ้า คณะวิศวกรรมศาสตร์ จุฬาลงกรณ์มหาวิทยาลัย ประธานสภาคณาจารย์ จุฬาลงกรณ์มหาวิทยาลัย ปี พ.ศ. 2521-2522 
ในเหตุการณ์การประท้วงของกลุ่มคนเสื้อแดงล่าสุด รองศาสตราจารย์ ดร.โคทม อารียา ผอ. ศูนย์ศึกษาและพัฒนาสันติวิธี มหาวิทยาลัยมหิดล ได้เรียกร้องให้เขตวัดปทุมวนารามเป็นเขตอภัยทาน จนเป็นข่าวในแวดวงสังคมไทย
คลังข้อความ

ในภาษาศาสตร์ คลังข้อความ  คือข้อความปริมาณมากที่ได้จัดเก็บตามลำดับโครงสร้าง (ปัจจุบันนี้มักจะจัดเก็บและประมวลผลในรูปแบบอิเล็กทรอนิกส์) คลังข้อความสามารถจัดเก็บข้อความของภาษาเดียว (คลังข้อความภาษาเดียว) หรือจัดเก็บข้อความหลายภาษา (คลังข้อความหลายภาษา) คลังข้อความหลายภาษามักจะจัดอยู่ในรูปแบบพิเศษ สามารถมองเห็นส่วนของข้อความที่มีความหมายตรงกันได้ คลังข้อความชนิดนี้เรียกว่า "คล้งข้อความขนานระบุส่วนตรงกัน" ดังตัวอย่างด้านล่าง
เพื่อที่จะทำให้คลังข้อความมีประโยชน์ยิ่งขึ้นสำหรับการวิจัยทางภาษาศาสตร์ จึงมักมี "การกำกับ" ข้อมูลทางภาษาศาสตร์เพิ่มเติมลงในคลังข้อความ ตัวอย่างเช่น การกำกับชนิดของคำ ในการกำกับชนิดของคำทุกคำในคลังข้อความจะมีข้อมูลเพิ่มว่าเป็นคำชนิดใด เช่น นาม กริยา วิเศษณ์ หรืออื่นๆ โดยแทรกเข้าในคลังข้อความในรูปแบบข้อความธรรมดา ตัวอย่างอื่นๆ เช่น การกำกับข้อมูลวายกสัมพันธ์ลงในคลังข้อความอย่างเช่นที่ทำในคลังต้นไม้
วังจักรพงษ์

บ้านจักรพงษ์ ตั้งอยู่ที่ถนนมหาราช เขตพระนคร กรุงเทพมหานคร ติดกับโรงเรียนราชินี เคยเป็นตำหนักส่วนพระองค์ของพระเจ้าวรวงศ์เธอ พระองค์เจ้าจุลจักรพงษ์ ต่อมาตกเป็นของทายาทคือ หม่อมราชวงศ์นริศรา จักรพงษ์ ปัจจุบันวังจักรพงษ์เป็นที่ตั้งของสำนักพิมพ์ริเวอร์บุ๊ค จักรพงษ์วิลล่า และมูลนิธิโลกสีเขียว
ประวัติ.
จอมพล สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ โปรดให้สร้างวังจักรพงษ์ขึ้นเมื่อปี พ.ศ. 2452 เพื่อประทานให้เป็นวังที่ประทับของพระเจ้าวรวงศ์เธอ พระองค์เจ้าจุลจักรพงษ์ ตลอดจนใช้เป็นที่ประทับพักผ่อนรับรองพระอาคันตุกะ และเป็นท่าเรือส่วนพระองค์ นอกเหนือจากวังที่ประทับ คือ วังปารุสกวัน โดยเจ้าฟ้าจักรพงษ์ภูวนาถฯ จะทรงเรียกบ้านหลังนี้ว่า วังท่าเตียน
ต่อมาในปี พ.ศ. 2456 พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้ใช้เป็นที่ประทับชั่วคราวของสมเด็จพระเจ้าน้องยาเธอ เจ้าฟ้าประชาธิปกศักดิเดชน์ กรมขุนสุโขทัยธรรมราชา เมื่อครั้งทรงสำเร็จการศึกษาจากประเทศอังกฤษ 
รวมถึงช่วงการเปลี่ยนแปลงการปกครอง คณะราษฎรได้ยึดวังปารุสก์เป็นกองบัญชาการ ก็มีการแปรพระราชฐานมาประทับอยู่ที่วังนี้
จนกระทั่งในปี พ.ศ. 2481 เมื่อพระเจ้าวรวงศ์เธอ พระองค์เจ้าจุลจักรพงษ์เสด็จกลับจากการศึกษาที่ประเทศอังกฤษ พร้อมหม่อมอาลิซาเบท ผู้เป็นชายา จึงเปลี่ยนชื่อวังนี้เป็น วังจักรพงษ์ และปรับปรุงเป็นที่ประทับสืบมา
เมื่อพระเจ้าวรวงศ์เธอ พระองค์เจ้าจุลจักรพงษ์ สิ้นพระชนม์ในปี พ.ศ. 2506 วังจักรพงษ์จึงตกเป็นของทายาทเพียงคนเดียวของราชสกุลจักรพงษ์ คือ หม่อมราชวงศ์หญิงนริศรา จักรพงษ์
สถาปัตยกรรม.
วังจักรพงษ์ สร้างขึ้นตามแบบสถาปัตยกรรมแบบตะวันตก เป็นอาคารตึกสไตล์อิตาเลียนวิลล่า สร้างโดยสถาปนิกชาวอังกฤษชื่อโปรเฟสเซอร์ เอ็ดเวิร์ด ฮีลี ซึ่งเป็นผู้ออกแบบสถานทูตอังกฤษ ที่ถนนวิทยุ ตอนหน้ามี 2 ชั้น ปีกซ้ายตอนในก่อสูงขึ้นเป็น 3 ชั้น และมีหอสูงหลังคาทรงโดม อีกชั้นหนึ่ง มีมุขที่ตอนกลางอาคารเพียงมุขเดียว บริเวณผนังมุข ก่อเป็นเสานูนประดับ ลวดลายปูนปั้นบริเวณหัวเสาชั้น 2 และใกล้ฐานชั้นล่าง ส่วนที่เป็นหอสูงเป็นที่บรรจุพระบรมอัฐิของ พระบาทสมเด็จพระจุลจอมเกล้าเจ้าอยู่หัว สมเด็จพระศรีพัชรินทราบรมราชินีนาถ พระบรมราชชนนีพันปีหลวง จอมพล สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ และ พระเจ้าวรวงศ์เธอ พระองค์เจ้าจุลจักรพงษ์ ด้านล่างตรงห้องนั่งเล่นจะทำเป็นกระจกทรงโค้งเพื่อให้สามารถมองเห็นบรรยากาศริมแม่น้ำเจ้าพระยาได้เต็มตา
ปัจจุบันวังจักรพงษ์ ยังเป็นที่พำนักของ หม่อมราชวงศ์นริศรา จักรพงษ์ ซึ่งใช้ชีวิตส่วนใหญ่อยู่ในประเทศอังกฤษกับบุตรชายคนเล็ก ส่วนบุตรชายคนโต "ฮิวโก้" จุลจักร จักรพงษ์ พักอยู่ที่เรือนไม้สองชั้นใกล้สระน้ำในบริเวณวัง ส่วนหน้าวังที่ติดกับแม่น้ำเจ้าพระยา จัดเป็นโรงแรมขนาด 3 ห้องพัก ชื่อว่า "จักรพงษ์วิลล่า"
บ้านตุ๊กตา

บ้านตุ๊กตา ตั้งอยู่เลขที่ 42 ซอยต้นสน ถนนเพลินจิต แขวงลุมพินี เขตปทุมวัน กรุงเทพมหานคร ออกแบบและก่อสร้างโดยศาสตราจารย์หม่อมเจ้าโวฒยากร วรวรรณ อดีตคณบดีคณะสถาปัตยกรรมศาสตร์ จุฬาลงกรณ์มหาวิทยาลัย ราว พ.ศ. 2473 - 2474 เพื่อใช้เป็นเรือนหอของพระองค์ โดยรูปแบบของบ้านคล้ายกับบ้านในชนบทของอังกฤษ ต่อมาทายาทคือหม่อมราชวงศ์ชาญวุฒิ วรวรรณ ได้บูรณะเมื่อ พ.ศ. 2532 ดัดแปลงบานหน้าต่างจากไม้มาเป็นกระจก 
ปัจจุบันบ้านตุ๊กตาให้เช่าเปิดเป็นสปา ชื่อ 1930 สปา
สถาปัตยกรรม.
บ้านตุ๊กตาเป็นบ้าน 2 ชั้น และห้องใต้ดิน 1 ชั้น ลักษณะสถาปัตยกรรมแบบทิวดอร์ มีโครงสร้าง Half-Timber คือโครงสร้างหลักเป็นไม้เต็งรังและไม้สัก ผนังเป็นโครงระแนงไม้สักตามนอน ฉาบปูนเรียบ นับเป็นอาคารแห่งแรกในประเทศไทยที่มีห้องใต้ดินสมบูรณ์แบบ มีระบบถ่ายเทอากาศที่เหมาะสม
บ้านตุ๊กตาได้รับรางวัลอาคารอนุรักษ์ดีเด่น จากสมาคมสถาปนิกสยาม เมื่อ พ.ศ. 2537
โพรโทคอลสแตก

โพรโทคอลสแตก  เป็นซอฟต์แวร์ที่ทำให้ชุดโพรโทคอลเครือข่ายคอมพิวเตอร์ใช้งานได้จริง ชุดโพรโทคอลและโพรโทคอลสแตกมักใช้แทนกันได้ แต่ถ้าหากจะกล่าวให้แม่นยำแล้วชุดโพรโทคอลคือนิยาม และโพรโทคอลสแตกคือซอฟต์แวร์ที่ทำให้ได้จริงตามนิยาม
โพรโทคอลแต่ละตัวในชุดโพรโทคอลหนึ่งมักออกแบบมาเพื่อจุดประสงค์เดียว การทำให้เป็นโมดูลแบบนี้ทำให้การออกแบบและการทดสอบง่ายขึ้น เนื่องจากว่าส่วนมากแล้วแต่ละโมดูลติดต่อกับโมดูลอื่น ๆ อีกสองโมดูล ซึ่งสามารถจินตนาการให้เป็นสแตกได้ โดยโมดูลที่อยู่ด้านล่างของสแตกจัดการกับการสื่อสารในระดับล่างเช่นการตอบโต้กับฮาร์ดแวร์ ชั้นที่สูงขึ้นมาก็เพิ่มลักษณะเด่นขึ้นมากขึ้น โดยอาศัยชั้นที่อยู่ล่างกว่าจัดการการสื่อสารในระดับต่ำให้ โปรแกรมประยุกต์มักติดแต่เฉพาะชั้นบนสุดของโพรโทคอลสแตก ดูเพิ่มในแบบจำลองโอเอสไอ
โพรโทคอลสแตกที่ใช้กันทั่วไปมีลักษณะด้านล่าง
 | HTTP |
 | TCP |
 | IP |
 | Ethernet |
สถานกงสุลอังกฤษประจำจังหวัดเชียงใหม่

สถานกงสุลอังกฤษกิตติมศักดิ์ ประจำจังหวัดเชียงใหม่ (อังกฤษ: British Consulate Chiang Mai) ปัจจุบันตั้งอยู่ที่ถนนบำรุงราษฎร์ อำเภอเมืองเชียงใหม่ และมีกงสุลกิตติมศักดิ์คือ มร. เบน ทอมป์สัน นอกจากนี้ ยังเป็นที่ทำการ ของศูนย์แนะแนวภาษาและศึกษาต่อ บริติช เคานซิล สาขาเชียงใหม่ด้วย
แต่เดิมตั้งอยู่ที่ ถ.เจริญประเทศ ด้านหลังติดแม่น้ำปิง ด้านข้างด้านหนึ่งติดวัดชัยมงคล อีกด้านติดสถานกงสุลฝรั่งเศส อาคารอนุรักษ์ลักษณะเป็นอาคารทรงโคโลเนียลอายุหลายร้อยปี 
ปัจจุบันเป็นของเอกชน คือ บริษัทเนเชอรัล ปาร์ค และได้พัฒนาที่ดินบริเวณนี้เป็นโรงแรมเดอะเชดี ส่วนอาคารกงสุลอังกฤษเดิมเป็นห้องอาหารของโรงแรมเดอะเชดี บริเวณรั้วเดิมของสถานกงสุลปัจจุบันโดนรื้อออกหมด ถ้ามองจากหน้าโรงแรมจะมองไม่เห็นตัวอาคาร แต่ถ้ามองจากฝั่งแม่น้ำปิงจะเห็นได้ชัดเจน
อำเภอมวกเหล็ก

มวกเหล็ก เป็นอำเภอหนึ่งในจังหวัดสระบุรี แต่เดิมเป็นส่วนหนึ่งของอำเภอแก่งคอย
ประวัติศาสตร์.
ในอดีตอำเภอมวกเหล็กเป็นส่วนหนึ่งของอำเภอแก่งคอย กระทรวงมหาดไทยเห็นควรในการแบ่งเขตการปกครองของอำเภอแก่งคอยออกมาเป็น อำเภอมวกเหล็ก โดยรวมพื้นที่ตำบลมวกเหล็ก ตำบลคำพราน และตำบลแสลงพัน เมื่อวันที่ 31 ธันวาคม พ.ศ. 2511 โดยไม่ผ่านการจัดตั้งเป็นกิ่งอำเภอ ที่มาของชื่ออำเภอมวกเหล็กมีอยู่สองความคิด ความคิดแรกมวกเหล็กเป็นชื่อของเถาไม้ชนิดหนึ่งที่ ขึ้นอยู่ทั่วไปริมลำธารแห่งนี้ จึงเรียกหมู่บ้านนี้ว่า มวกเหล็ก ความคิดหนึ่งเล่าว่าเคยพบหมวกเหล็กของนักรบโบราณที่ลำธารแห่งมวกเหล็กนี้ จึงเรียกว่า บ้านหมวกเหล็ก ต่อมาคนที่นี่เรียกเป็น มวกเหล็ก
การแบ่งเขตการปกครอง.
การปกครองส่วนภูมิภาค.
อำเภอมวกเหล็กแบ่งเขตการปกครองออกเป็น 6 ตำบล 80 หมู่บ้าน ได้แก่
การปกครองส่วนท้องถิ่น.
ท้องที่อำเภอมวกเหล็กประกอบด้วยองค์กรปกครองส่วนท้องถิ่น 7 แห่ง ได้แก่
การคมนาคม.
เส้นทางที่น่าสนใจ ได้แก่
ทางรถไฟสายตะวันออกเฉียงเหนือ.
เส้นทางรถไฟที่ผ่านมวกเหล็ก มี 3 สถานี 
ทางรถยนต์.
มีทางหลวงหลักคือ ทางหลวงแผ่นดินหมายเลข 2 (ถนนมิตรภาพ) และมีถนนเส้นหลัก 10 สาย ได้แก่
รถประจำทาง.
รถประจำทาง จำนวน 3 สาย ได้แก่
การกีฬา.
ชาวมวกเหล็กมีสถานที่สำหรับเล่นกีฬา พักผ่อนได้หลายแห่ง เช่น
รวมทั้งลานกีฬาและสนามเด็กเล่นอีกหลายแห่ง
ศูนย์ฝึกกีฬาแห่งชาติ.
ศูนย์ฝึกกีฬาแห่งชาติมวกเหล็กตั้งอยู่บริเวณด้านซ้ายมือของถนนมิตรภาพ ก่อนถึงเทพประทานปาร์ควิว (กรณีเดินทางจากมวกเหล็ก-กรุงเทพมหานคร) ซึ่งอดีตนายกรัฐมนตรี นายชวน หลีกภัย เป็นประธานในพิธีวางศิลาฤกษ์เมื่อวันที่ 25 สิงหาคม 2543 ดำเนินการก่อสร้างบนพื้นที่กว่า 600 ไร่ ภายใต้งบประมาณประจำปี 2552 จำนวน 140 ล้านบาท และในปีงบประมาณ 2553 ได้รับงบประมาณจากรัฐบาลเพิ่มเติม ได้แก่ งบประมาณไทยเข้มแข็ง จำนวน 76 ประกอบด้วยการก่อสร้างอาคารดังนี้
มวกเหล็กคัพ.
มวกเหล็กมีกิจกรรมแข่งขันกีฬา มวกเหล็กร่วมใจต้านภัยยาเสพติด ประจำทุกปี เริ่มแข่งในครั้งแรกในปี 2543 เราต้องการส่งเสริมให้คนที่นี่ใช้เวลาว่างให้เป็นประโยชน์กับตัวเอง ไม่ไปยุ่งกับสิ่งมอมเมา ยาเสพติด และเป็นการดูแลสุขภาพให้กับเรา ที่งานนี้มีการแข่งขัน ฟุตบอลชายและหญิง แบ่งประเภทเป็นกลุ่มบริหาร กลุ่มสตรีและแม่บ้าน และกลุ่มประชาชน ซึ่งทุกตำบลจะคัดเลือกส่งทีมเข้าแข่งขันประเภทละ 1 ทีม การแข่งขันเป็นระบบเหย้าเยือน หมุนเวียนกันไป พิธีเปิด-ปิดและนัดชิงชนะเลิศใช้สนามกีฬาของมหาวิทยาลัยนานาชาติเอเชีย-แปซิฟิกเป็นสนามกลางในกลางแข่งขัน
มหาวิทยาลัยวอชิงตัน เซนต์หลุยส์

มหาวิทยาลัยวอชิงตัน เซนต์หลุยส์ (Washington University in St. Louis) นิยมเรียกสั้น ๆ ว่า Wash U (วอช ยู) เป็นมหาวิทยาลัยเอกชนที่มีชื่อเสียงของสหรัฐอเมริกา ตั้งอยู่ที่เมืองเซนต์หลุยส์ รัฐมิสซูรี ก่อตั้งในปี พ.ศ. 2396 (ค.ศ. 1853) ในปัจจุบัน (พ.ศ. 2548) มีนักศึกษาประมาณ 12,000 คน มหาวิทยาลัยวอชิงตัน เซนต์หลุยส์มีชื่อเสียงในด้านแพทยศาสตร์ โดยในปี 2549 คณะแพทยศาสตร์อยู่อันดับ 4 ในด้านงานวิจัย ตามการจัดอันดับของนิตยสารยูเอสนิวส์
Rankings and reputation.
ส่วนปี 2013-2014 ได้รับการจัดอันดับที่ 14 ของประเทศสหรัฐอเมริกาโดยนิตยสารยูเอสนิวส์ โดยสาขาแพทยศาสตร์ อยู่อันดับที่ 6, สาขานิติศาสตร์อยู่อันดับ 18 สาขาบริหารธุรกิจ MBA อยู่อันดับที่ 22, สาขาสังคมสงเคราะห์อยู่อันดับที่ 1, และสาขาสถาปัตยกรรมอยู่อันดับที่ 4 ของประเทศ
ศิษยเก่าชาวไทยที่มีชื่อเสียง ศาสตราจารย์ นพ.คงศักดิ์ ตันไพจิตร ผู้เชี่ยวชาญอายุรศาสตร์คลินิก และปัจจุบันเป็น Professor of Clinical Medicine, Washington University in St. Louis
โรงเรียนดีไซน์โรดไอแลนด์

โรงเรียนดีไซน์โรดไอแลนด์ (Rhode Island School of Design) ชื่อย่อว่า ริซดี (RISD) เป็นมหาวิทยาลัยที่มีชื่อเสียงด้านศิลปะการออกแบบและการออกแบบกราฟิกแห่งหนึ่งในสหรัฐอเมริกา ตั้งอยู่ที่เมืองโพรวิเดนซ์ ในรัฐโรดไอแลนด์ ก่อตั้งในปี พ.ศ. 2420 (ค.ศ. 1877) โรงเรียนได้การจัดอันดับโดยนิตยสารยูเอสนิวส์ ให้เป็นหนึ่งในมหาวิทยาลัยชั้นนำด้านศิลปกรรม
ในปี พ.ศ. 2548 มีนักศึกษาประมาณ 2,200 คน
ในปี พ.ศ. 2565 ศิษย์เก่าริซดีได้รับรางวัล MacArthur Genius fellowships 10 รางวัล, รางวัลไพรม์ไทม์เอมมี 5 รางวัล และรางวัลออสการ์ 3 รางวัล
ศิษย์เก่าที่มีชื่อเสียง.
ในสาขาวิจิตรศิลป์: คาร่า วอคเกอร์ (MFA 1994), เจนนี โฮลเซอร์ (MFA 1977), เดล ชิฮูลี (MFA 1968), นิโคล ไอเซนแมน (BFA 1987), โด-โฮ ซูห์ (BFA 1994), จูลี เมห์เรตู (MFA 1997), โรนี ฮอร์น (BFA 1975), ชาห์เซีย ซิกันเดอร์ (MFA 1995), เกล็น ลิกอน และจานีน อันโตนี (MFA 1989) 
ในสาขาการถ่ายภาพ: ฟรานเชสกา วูดแมน (BFA 1978), ดีน่า ลอว์สัน (MFA 2004) และทอดด์ ฮิโดะ
ในสาขาภาพยนตร์และโทรทัศน์: เจมส์ แฟรนโก (MFA 2012), เซธ แม็คฟาร์เลน (BFA 1995), เจมิมา เคิร์ก (BFA 2008), ไบรอัน โคนิเอตซ์โก (BFA 1998), ไมเคิ่ล ดันเต้ ดิมาร์ติโน (BFA 1996), กัส แวน แซนต์ (BFA 1975) และโรเบิร์ต ริชาร์ดสัน (BFA 1979)
ผู้ก่อตั้งของแอร์บีเอ็นบี: โจ เกบเบีย (BFA 2004) และไบรอัน เชสกี (BFA 2004)
มหาวิทยาลัยไอโอวา

มหาวิทยาลัยไอโอวา (University of Iowa) เป็นมหาวิทยาลัยของสหรัฐอเมริกาตั้งอยู่ที่เมืองไอโอวาซิตีในรัฐไอโอวา ก่อตั้งเมื่อ 25 กุมภาพันธ์ พ.ศ. 2390 เป็นมหาวิทยาลัยแห่งแรกในสหรัฐอเมริกาที่ใช้ระบบสหศึกษาในปี พ.ศ. 2398 ในปัจจุบัน (2548) มหาวิทยาลัยไอโอวามีนักศึกษาประมาณ 34,000 คน
มหาวิทยาลัยไอโอวา มีชื่อเสียงในด้านแพทยศาสตร์ ในปี พ.ศ. 2549 ถูกจัดอันดับ 11 โดยนิตยสารยูเอสนิวส์ และเป็นที่รู้จักในด้านศิลปกรรมศาสตร์สาขาภาพพิมพ์ รัฐศาสตร์และนิติศาสตร์
ภาษาอังกฤษเก่า

ภาษาอังกฤษเก่า (ย่อว่า OE) หรือ ภาษาแองโกล-แซกซัน  เป็นภาษาอังกฤษยุคแรกที่พูดกันในบริเวณที่ปัจจุบันคืออังกฤษและตอนใต้ของสกอตแลนด์ ในระหว่างกลางคริสต์ศตวรรษที่ 5 ถึงกลางคริสต์ศตวรรษที่ 12 นับเป็นภาษาเจอร์แมนิกตะวันตก ด้วยเหตุนี้ จึงมีความคล้ายคลึงกับภาษาฟรีเชียเก่า (Old Frisian) และภาษาแซกซันเก่า (Old Saxon) แต่มีความแตกต่างจากภาษาอังกฤษและสกอตสมัยมาก และผู้พูดภาษาอังกฤษและสกอตสมัยใหม่ที่ไม่ได้ศึกษาภาษานี้ส่วนใหญ่จะไม่สามารถเข้าใจได้
ไวยกรณ์ของภาษาอังกฤษเก่ามีความใกล้เคียงกับไวยกรณ์ของภาษาเยอรมันสมัยใหม่ กล่าวคือ คำนาม คำวิเศษณ์ คำสรรพนาม และคำกริยา มีการผันเปลี่ยนรูปข้างท้ายของคำอยู่หลากหลายแบบ และการลำดับคำในประโยคก็มีอิสระมากกว่า ตัวอักษรของภาษาอังกฤษเก่าแค่เดิมเป็นระบบอักษรรูน (runic system) แต่ถูกแทนที่ด้วยอักษรละตินนับแต่ศตวรรษที่ 9 เป็นต้นมา 
ภาษาอังกฤษเก่านั้นมีการเปลี่ยนแปลงอยู่ตลอดเวลา และมีการใช้งานตลอดระยะเวลาประมาณ 700 ปี นับตั้งแต่ชนแองโกล-แซกซันอพยพเข้ามายังเกาะบริเตน สร้างอังกฤษขึ้น ในคริสต์ศตวรรษที่ 5 จนถึงระยะเวลาหลังพวกนอร์มันบุกรุกเข้าไปเมื่อ ค.ศ. 1066 หลังจากนั้นภาษาอังกฤษก็เคลื่อนเข้าสู่การเปลี่ยนแปลงครั้งใหญ่ที่สำคัญ ในยุคแรก ๆ นี้ ภาษาอังกฤษเก่าได้ผสมกลมกลืนเข้ากับภาษาอื่น ๆ ที่มีการติดต่อด้วย เช่น ภาษาเคลติก (Celtic) และภาษาถิ่นสองภาษาของภาษานอร์สเก่า (บรรพบุรุษของภาษาเดนมาร์กในปัจจุบัน) จากการบุกรุกของพวกไวกิงจากทางเดนมาร์ก ซึ่งเข้ามาครอบครองและปกครองอาณาเขตในอิงแลนด์ตอนเหนือและตะวันออก หลังจากชาวนอร์แมนยกทัพเข้าชิงอังกฤษจากกษัตริย์แซกซันมาปกครองได้ ในปี ค.ศ. 1066 ภาษาของชาวแองโกล-นอร์มัน ซึ่งเป็นภาษาฝรั่งเศสตระกูลหนึ่ง ก็เข้ามาแทนที่ภาษาอังกฤษโดยกลายเป็นภาษาที่ชนชั้นปกครองใช้พูดกัน ในระยะนี้ภาษาอังกฤษจึงได้รับอิทธิพลจากภาษาแองโกล-นอร์มันอย่างมหาศาล และเป็นจุดเริ่มไปสู่จุดสิ้นสุดของยุคของภาษาอังกฤษเก่า โดยอิทธิพลของชาวนอร์มันที่มีต่อภาษาอังกฤษเก่า ทำให้เกิดวิวัฒนาการของภาษาอังกฤษสมัยกลางขึ้น
ศัพทมูลวิทยา.
"Englisc" ซึ่งภายหลังพัฒนาไปเป็น "English" มีความหมายว่า 'เกี่ยวกับชาวแองเกิล' ในภาษาอังกฤษเก่า คำนี้มีที่มาจาก "Angles" (หนึ่งในกลุ่มชนเจอร์แมนิกที่ครอบครองบริเตนใหญ่ในคริสต์ศตวรรษที่ 5) ในช่วงคริสต์ศตวรรษที่ 9 ชนเผ่าเจอร์แมนิกผู้รุกรานทั้งหมดถูกเรียกเป็น "Englisc" มีสันนิษฐานว่าชาวแองเกิลได้ชื่อนี้เพราะว่าดินแดนของพวกเขาที่ชายฝั่งคาบสมุทรจัตแลนด์ (ปัจจุบันคือประเทศเดนมาร์กและรัฐชเลสวิช-ฮ็อลชไตน์) มีรูปร่างเหมือนเบ็ดตกปลา และภาษาเจอร์แมนิกดั้งเดิม ก็มีความหมายว่า 'แคบ' ซึ่งสือถึงน้ำตื้นใกล้ชายฝั่ง คำนี้สามารถสืบต้นตอไปถึงภาษาอินโด-ยูโรเปียนดั้งเดิมว่า "" ซึ่งมีความหมายเดียวกัน
อีกทฤษฎีหนึ่งระบุว่ารากศัพท์ของ 'narrow' น่าจะมีความเชื่อมโยงกับ angling (เช่น fishing) ซึ่งมีที่มาจากรากภาษาอินโด-ยูโรเปียนดั้งเดิมที่มีความหมายว่า "โค้งงอ, มุม" จุดเชื่อมโยงทางอรรถศาสตร์ (semantic link) คือเบ็ดตกปลา ซึ่งโค้งงอหรือโค้งที่มุม ไม่ว่าอย่างไรก็ตาม ชาวแองเกิลอาจถูดเรียกแบบนี้เพราะพวกเขาเป็นชาวประมงหรือสืบเชื้อสายมาจากคนกลุ่มนั้น ดังนั้น อังกฤษ (England) อาจมีความหมายเป็น 'ดินแดนของชาวประมง' และภาษาอังกฤษอาจมีความหมายเป็น 'ภาษาของชาวประมง'
อุตุนิยมวิทยา

อุตุนิยมวิทยา  เป็นการศึกษาเชิงวิทยาศาสตร์ ว่าด้วยบรรยากาศของโลก โดยเน้นการพยากรณ์อากาศ และกระบวนการของสภาพอากาศ ปรากฏการณ์ทางอุตุนิยมวิทยาเป็นเหตุการณ์เกี่ยวกับสภาพอากาศที่สังเกตได้ ซึ่งให้ความกระจ่างและอธิบายได้ด้วยศาสตร์แห่งอุตุนิยมวิทยา เหตุการณ์เหล่านี้เกิดจากความแปรผันที่มีอยู่ในบรรยากาศของโลก ได้แก่ อุณหภูมิ ความกดอากาศ ไอน้ำ และองค์ประกอบต่าง ๆ และปฏิกิริยาของตัวแปรต่าง ๆ และการเปลี่ยนแปลงที่เกิดขึ้นในช่วงเวลาต่าง ๆ กัน ประเด็นหลักของการศึกษาและการสังเกตเกี่ยวกับสภาพอากาศของโลกนั้น อยู่ที่ชั้นบรรยากาศโทรโพสเฟียร์ (troposphere) 
อุตุนิยมวิทยา, climatology, ฟิสิกส์บรรยากาศ และเคมีบรรยากาศ ถือเป็นสาขาย่อยของบรรยากาศศาสตร์ (atmospheric sciences) สำหรับอุตุนิยมวิทยาและอุทกวิทยารวมกันเป็นสาขาของศาสตร์ที่เรียกว่า อุทกอุตุนิยมวิทยา (hydrometeorology)
นักวิทยาศาสตร์ผู้ที่ทำหน้าที่ในการศึกษา ค้นคว้า วิจัยด้านอุตุนิยมวิทยาเรียกว่า นักอุตุนิยมวิทยา
นิรุกติศาสตร์.
อุตุ เป็นคำยืม จากภาษาบาลี ซึ่งตรงกับคำในภาษาสันสกฤตว่า ฤตุ โดยในภาษาไทยคำว่า
อุตุ ในภาษาไทยปัจจุบันมีความหมายว่า ลมฟ้าอากาศที่เปลี่ยนแปลงไปตามฤดูกาล ส่วนคำว่าอุตุนิยมวิทยา หมายถึงวิชาว่าด้วยเรื่องราวของลมฟ้าอากาศ ซึ่งในประเทศไทยมีหน่วยงานที่ทำหน้าที่ในการเฝ้าสังเกตุและตรวจสอบโดยกรมอุตุนิยมวิทยา
ส่วนในอดีตคำว่า อุตุ ในภาษาไทยนั้นหมายถึง สบาย ใช้คู่กับคำกริยาเกี่ยวกับการนอนหรือหลับ เช่น ฝนตกพรำอย่างนี้ นอนอุตุอยู่ในบ้านดีกว่าออกไปเที่ยวข้างนอก
มหาวิทยาลัยโอไฮโอสเตต

มหาวิทยาลัยโอไฮโอสเตต  เป็นมหาวิทยาลัยรัฐในสหรัฐอเมริกา ที่มุ่งเน้นการวิจัย ตั้งอยู่ที่เมืองโคลัมบัสอันเป็นเมืองหลวงของรัฐโอไฮโอ ก่อตั้งในปี พ.ศ. 2413 ในปี พ.ศ. 2553 มีนักศึกษาปริญญาบัณฑิต 38,479 คน (วิทยาเขตโคลัมบัส), 46,690 คน (วิทยาเขตทั้งหมด) นักศึกษาระดับบัณฑิตศึกษา 13,341 คน (วิทยาเขตโคลัมบัส), 13,657 คน (วิทยาเขตทั้งหมด) และ จำนวนบุคลากรเต็มเวลา 5,584 (บุคลากรทางด้านการศึกษา), 21,693 (บุคลากรที่ไม่ใช่ทางด้านการศึกษาไม่นับนักเรียน) ซึ่งนับเป็นมหาวิทยาลัยที่มีนักศึกษามากเป็นอันดับ 1 ของสหรัฐอเมริกาในปีการศึกษา 2549, 2550, และ 2551 
มหาวิทยาลัยโอไฮโอสเตตตั้งอยู่บนพื้นที่ 14.04 ตารางกิโลเมตร ซึ่งจัดว่าเป็นมหาวิทยาลัยที่มีพื้นที่ที่มากที่สุดแห่งหนึ่งในสหรัฐอเมริกา ที่ตั้งของมหาวิทยาลัยห่างจากใจกลางเมืองโคลัมบัสเพียง 4 กิโลเมตร มหาวิทยาลัยมีงบประมาณประจำปีประมาณ 2 พันล้านเหรียนสหรัฐต่อปี มหาวิทยาลัยโอไฮโอสเตตจัดอยู่ในกลุ่มบิ๊กเทน ซึ่งเป็นกลุ่มมหาวิทยาลัยที่มีความเป็นเลิศทางด้านการศึกษาที่สุดของรัฐต่างๆ ในแถบมิดเวสต์
ปัจจุบันมหาวิทยาลัยโอไฮโอสเตตได้รับการจัดอันดับโดย US News & World Report ในลำดับที่ 55 ของโลก และ Washington Weekly จัดให้มหาวิทยาลัยโอไฮโอสเตตอยู่ในลำดับที่ 12 ในสหรัฐอเมริกา
อุทยานแห่งชาติภูสวนทราย

อุทยานแห่งชาติภูสวนทราย เดิมชื่อ อุทยานแห่งชาตินาแห้ว เป็นอุทยานแห่งชาติ ในอำเภอนาแห้ว จังหวัดเลย ได้รับการอนุมัติให้เปลี่ยนชื่อเป็น อุทยานแห่งชาติภูสวนทราย เมื่อวันที่ 14 มีนาคม พ.ศ. 2549 เนื่องจากชื่อภูสวนทรายเป็นภูเขาที่เด่นที่สุดในพื้นที่อุทยาน
ในอุทยานแห่งชาติภูสวนทรายมีหินสี่ก้อนที่เป็นตัวแทนทางด้านประเพณีและวัฒนธรรมของคนท้องถิ่น มีเนิน 1255 และเนิน 1408 เป็นพื้นที่ทางประวัติศาสตร์ของสมรภูมิบ้านร่มเกล้า บนภูสวนทรายมีจุดที่มีวิวทิวทัศน์สวยงาม และมีความหลากหลายทางชีวภาพ 
ลักษณะภูมิประเทศ.
ภูมิประเทศของอุทยานแห่งชาติเป็นเทือกเขาสลับซับซ้อนตามแนวชายแดนไทย-ลาว สันเขามีลักษณะเป็นที่ราบสูง มีความลาดเท ตั้งแต่ 2 เปอร์เซ็นต์ จนถึงมากกว่า 50 เปอร์เซ็นต์ ด้านตะวันตกซึ่งเป็นพื้นที่ป่าผืนใหญ่ จะมีความลาดชันมาก พื้นที่ราบเชิงเขาเกือบจะไม่มี ด้านตะวันออกจะมีความลาดชันน้อย ลาดเทลงไปทางด้านตะวันออกมีที่ราบเชิงเขาอยู่บ้าง พื้นที่สูงจากระดับน้ำทะเลปานกลาง ตั้งแต่ 600 - 1,408 เมตร มีภูสันทรายเป็นยอดเขาสูงสุด เป็นแหล่งน้ำน้ำลำธารของแม่น้ำเหือง และ แม่น้ำแพร่
ลักษณะภูมิอากาศ.
สภาพอากาศค่อนข้างเย็นสบายตลอดปี เนื่องจากความสมบูรณ์ของป่าธรรมชาติซึ่งมีพันธุ์ไม้อยู่หนาแน่น ในช่วงฤดูหนาวอากาศค่อนข้างจะหนาวเย็น
พืชพรรณและสัตว์ป่า.
อุทยานแห่งชาติปกคลุมไปด้วยผืนป่าดิบเขา ป่าดิบชื้น ป่าดิบแล้ง ป่าเบญจพรรณ และป่าเต็งรัง มีสัตว์ป่ามากมายหลายชนิดดังนี้
กล้องโทรทรรศน์กระจกเงาเหลว

กล้องโทรทรรศน์กระจกเงาเหลว  เป็นกล้องโทรทรรศน์แบบสะท้อนแสง ที่มีกระจกเงาปฐมภูมิเป็นแอ่งของเหลวสะท้อนแสง หมุนตลอดเวลา โดยปกติจะใช้ปรอท
ไอแซก นิวตันนับเป็นบุคคลแรกที่รู้ว่าของเหลวที่หมุนรอบตัว จะก่อให้เกิดรูปพาราโบลาร์แบบวงกลม และด้วยเหตุนี้ จึงสามารถนำมาใช้สร้างกล้องโทรทรรศน์ได้ แต่เขาไม่สามารถสร้างขึ้นมาได้จริงๆ เพราะไม่ทราบวิธีการควบคุมความเร็วการหมุนให้คงที่ได้ (ในสมัยนั้นยังไม่มีมอเตอร์ไฟฟ้า)
ข้อดีที่สำคัญของการใช้กระจกเงาเหลวก็คือ ต้นทุนที่ประหยัด กล้องโทรทรรศน์แบบกระจกเงาเหลวขนาด 6 เมตร ของมหาวิทยาลัยบริติชโคลัมเบีย ใช้ต้นทุนการผลิตเพียง 1/5 ของกล้องโทรทรรศน์แบบเดิมที่ใช้กระจกเงาซึ่งทำมาจากแก้ว
เนื่องจากรูปร่างของของเหลวนั้นจะขึ้นอยู่กับความถ่วง กล้องโทรทรรศน์แบบนี้จึงต้องมีการวางในตำแหน่งที่ตั้งตรง ทำให้กล้องโทรทรรศน์ต้องชี้ขึ้นไปยังจุดเหนือศีรษะเสมอ แต่ก็ไม่ใช่เรื่องที่ยุ่งยากแต่อย่างใด เพราะวัตถุในท้องฟ้าย่อมเปลี่ยนแปลงอยู่ตลอดเวลา ตามฤดูกาล และช่วงเวลาของวัน
ชิดชัย วรรณสถิตย์

พลตำรวจเอก ชิดชัย วรรณสถิตย์ (เกิด 13 สิงหาคม พ.ศ. 2489) เป็นนายตำรวจและนักการเมืองชาวไทย เคยดำรงตำแหน่งรองนายกรัฐมนตรี รักษาการนายกรัฐมนตรี และรัฐมนตรีว่าการกระทรวงการยุติธรรม รัฐมนตรีว่าการกระทรวงมหาดไทย ในรัฐบาล ทักษิณ ชินวัตร
ประวัติการทำงาน.
ตำแหน่งสำคัญทางการเมือง.
พล.ต.อ.ชิดชัย เข้ารับตำแหน่งเมื่อ วันที่ 11 มีนาคม พ.ศ. 2548 เป็นรองนายกรัฐมนตรี และรัฐมนตรีว่าการกระทรวงมหาดไทย ต่อมาในวันที่ 5 เมษายน พ.ศ. 2548 ได้รับมอบหมายให้ทำหน้าที่รักษาการนายกรัฐมนตรี ในรัฐบาล พ.ต.ท.ทักษิณ ชินวัตร และได้รับแต่งตั้งเป็นรองนายกรัฐมนตรี และรัฐมนตรีว่าการกระทรวงยุติธรรม เมื่อวันที่ 2 สิงหาคม พ.ศ. 2548 ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ต่อมาในปี พ.ศ. 2558 เขาได้รับแต่งตั้งเป็นสมาชิกสภาขับเคลื่อนการปฏิรูปประเทศในเดิอน กุมภาพันธ์ พ.ศ. 2558 ได้รับตำแหน่ง กงสุลกิตติมศักดิ์ราชอาณาจักรฮัชไมต์จอร์แดนประจำประเทศไทย
ในวันที่ 9 กันยายน พ.ศ. 2559 เชาถูกปลดจากตำแหน่ง นายกสภาการศึกษาโรงเรียนนายร้อยตำรวจ
ชีวิตส่วนตัว.
พล.ต.อ. ดร.ชิดชัย วรรณสถิตย์ เป็นพี่ชายแท้ ๆ ของ นายแพทย์เชิดชัย ตันติศิรินทร์ เพียงแต่ใช้คนละนามสกุล ชีวิตครอบครัวสมรสกับ รศ.อัจฉรา วรรณสถิตย์ และมีบุตรสองคน ได้แก่ ออมนุช วรรณสถิตย์ และ ฐปนดล วรรณสถิตย์ และมีความสนิทสนมกับ พ.ต.ท.ทักษิณ ชินวัตร อดีตนายกรัฐมนตรีและครอบครัวด้วย
เซเลสเทีย

เซเลสเทีย  เป็นซอฟต์แวร์เสรี ด้านดาราศาสตร์ ใช้ได้ทั้งบนระบบไมโครซอฟท์ วินโดวส์ แมคโอเอส และ ลินุกซ์ ภายใต้เงื่อนไขโครงการกนู 
โปรแกรมนี้ออกแบบโดย คริส ลอเรล (Chris Laurel) โดยใช้ฐานข้อมูลดวงดาวจากรายชื่อวัตถุท้องฟ้าของฮิปปาร์คอส (Hipparcos Catalogue) ผู้ใช้โปรแกรมสามารถมองภาพดาวเทียม ดาว จนถึงกลุ่มดาว เคลื่อนที่ได้อย่างอิสระด้วย OpenGL นอกจากนี้ผู้ใช้ยังสามารถจำลองภาพการเดินทางไปในอวกาศได้เหมือนจริง และสามารถดาวน์โหลดโปรแกรม add-on เพิ่มเติมได้
จุดเด่นของโปรแกรมเซเลสเทียคือ ผู้ใช้สามารถสร้างวัตถุขึ้นมาได้ด้วยตัวเอง เป็นฟอร์แมต 3ds (3D Studio Max) กำหนดพื้นผิวของวัตถุได้เอง และกำหนดรูปแบบการเคลื่อนที่ของวัตถุได้ จึงมีผู้ใช้จำนวนมากเขียน add-on ขึ้นมาเอง เพื่อแสดงภาพยานอวกาศในจินตนาการ เช่น ยานอวกาศจากภาพยนตร์สตาร์ วอร์ส, 2001 จอมจักรวาล หรือแม้แต่จรวดสำรวจดวงจันทร์ในหนังสือการ์ตูน ตินตินผจญภัย ซึ่งสามารถดาวน์โหลดได้จากเว็บไซต์
การใช้งานในสื่อ.
องค์การอวกาศยุโรป (ESA) และองค์การนาซานำโปรแกรมเซเลสเทียมาใช้ในเชิงการศึกษา กับโครงการเผยแพร่ และการเชื่อมต่อกับซอฟต์แวร์วิเคราะห์วิถี
SQLObject

SQLObject เป็นตัวส่งระหว่างโมเดลเชิงวัตถุและเชิงสัมพันธ์ระหว่างฐานข้อมูลเอสคิวแอลและวัตถุภาษาไพทอน SQLObject ได้รับความนิยมในชุมชนผู้ใช้และยังเป็นส่วนหนึ่งของโครงการอื่นๆ (เช่น เทอร์โบเกียร์) SQLObject คล้ายกับ Active Record ของ Ruby On Rails มาก ในการดำเนินการ SQLObject ใช้นิยามของคลาสเพื่อกำหมดรูปแบบของตารางซึ่งสมบัติการสะท้อนและความไดนามิกมีประโยชน์มาก
SQLObject ใช้ได้กับโปรแกรมฐานข้อมูลที่เป็นที่นิยมหลายโปรแกรม ได้แก่ MySQL PostgreSQL SQLite Sybase SQL Server MaxDB Microsoft SQL Server และ Firebird
SQLObject เป็นซอฟต์แวร์เสรีที่มีสัญญาอนุญาตแบบ LGPL
ตัวอย่างการใช้งาน.
 from sqlobject import *
 # กำหนด URI ของฐานข้อมูล ซึ่งในที่นี้ใช้ SQLite
 connection = connectionForURI ('sqlite:///Users/vee/dict.sqlite')
 sqlhub.processConnection = connection
 # นิยามของคลาส
 class Dict (SQLObject) :
 data = StringCol 
 oldId = StringCol 
 lang = StringCol 
 Dict.createTable 
คำสั่งภาษาเอสคิวแอลที่ตรงกับคำสั่งที่ใช้สร้างตารางข้างต้น
 CREATE TABLE dict (
 id INTEGER PRIMARY KEY,
 data TEXT,
 old_id TEXT,
 lang TEXT
 dict = Dict (oldId=23, lang="Thai", data="(แมว,Cat)")
ตารางเชิงสัมพันธ์ที่ตรงกับวัตถุข้างต้น
 # การค้นคืน
 dict = Dict.get (1)
 # การอ่านข้อมูล
 print dict.data
 # การเขียนข้อมูล
 dict.data = "(แมว, cat)"
สุริยะใส กตะศิลา

ผู้ช่วยศาสตราจารย์ ดร.สุริยะใส กตะศิลา คณบดี วิทยาลัยนวัตกรรมสังคม มหาวิทยาลัยรังสิต, และ ผู้อำนวยการสถาบันปฏิรูปประเทศไทย(สปท.) มหาวิทยาลัยรังสิต 
ในระหว่างปี พ.ศ. 2548-2552 สุริยะใสเป็นหนึ่งในแกนนำและเป็นผู้ประสานงานเครือข่ายพันธมิตรประชาชนเพื่อประชาธิปไตย (พธม.) ต่อมาได้เข้าเป็นเลขาธิการพรรคการเมืองใหม่ก่อนจะลาออกจากพรรคเนื่องจากมีความขัดแย้งภายในพรรค
ในช่วงวิกฤตการณ์การเมือง พ.ศ. 2556-2557 สุริยะใสมีบทบาทเป็นแกนนำคณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข (กปปส.) ภายหลังจากวิกฤตการณ์การเมืองไทย พ.ศ. 2556–2557 ศาลอาญาอนุมัติหมายจับสุริยะใส ผู้ต้องหาคดีกบฏและความผิดอื่น โดยระบุให้สุริยะใสพร้อม 12 แกนนำพันธมิตรประชาชนเพื่อประชาธิปไตย (พธม.) ชดใช้เงินรวมจำนวน 522,160,947.31 บาท พร้อมดอกเบี้ย ให้กับบริษัทท่าอากาศยานไทย จำกัด (มหาชน) คดีดังกล่าวเป็นคดีที่มีการฟ้องเรียกค่าเสียหายจากกรณีการบุกยึดท่าอากาศยานในประเทศไทย พ.ศ. 2551
ประวัติ.
สุริยะใส กตะศิลา (ชื่อเล่น: ใส) เกิดเมื่อวันที่ 27 มีนาคม พ.ศ. 2515 เป็นชาวตำบลเมืองแคน อำเภอราษีไศล จังหวัดศรีสะเกษ เป็นบุตรของนายบุญเรือง และนางคำพันธ์ กตะศิลา 
สุริยะใส เพื่อนเรียก"ยะใส"ด้วยความเป็นเด็กบ้านนอก ได้เห็นวิถีชีวิตความยากลำบากของชาวต่างจังหวัด ถูกข้าราชการ นายทุนและนักการเมืองเอาเปรียบโดยเฉพาะกรณีเขื่อนราษีไศล ซึ่งเป็นเหตุการณ์ที่เกิดขึ้นที่บ้านเกิดของตัวเอง
หลังจบการศึกษาปริญญาตรี สุริยะใสทำงานเป็นนักวิชาการวุฒิสภา เป็นผู้ชำนาญการประจำคณะกรรมาธิการการมีส่วนร่วม วุฒิสภา และเป็นอนุกรรมการการแปลงสินทรัพย์เป็นทุน ประจำคณะกรรมาธิการพัฒนาสังคมและความมั่นคงของมนุษย์ ในขณะเดียวกันก็ได้เริ่มทำงานภาคประชาชนในปี พ.ศ. 2545 โดยดำรงตำแหน่งเลขาธิการคณะกรรมการรณรงค์เพื่อประชาธิปไตย(ครป.)ในช่วงที่นายพิภพ ธงไชยเป็นประธาน
การศึกษา.
สมัยที่เป็นนิสิต คณะศึกษาศาสตร์ มหาวิทยาลัยเกษตรศาสตร์ สุริยะใสเคยเป็นประธานชมรมสาธารณสุข ได้ทำกิจกรรมเคลื่อนไหวทางการเมืองขับไล่คณะรักษาความสงบเรียบร้อยแห่งชาติ(รสช.)ในเหตุการณ์พฤษภาทมิฬ พ.ศ. 2535 และได้รับตำแหน่งเป็นเลขาธิการสหพันธ์นิสิตนักศึกษาแห่งประเทศไทย (สนนท.) ซึ่งมีบทบาทในการเคลื่อนไหวกรณี ส.ป.ก. 4-01 และการเรียกร้องรัฐธรรมนูญแห่งราชอาณาจักรไทย
พ.ศ. 2540
การเมือง.
สุริยะใสได้ลาออกจากพรรคการเมืองใหม่ เนื่องจากมีความขัดแย้งกันในเรื่องการส่งผู้สมัครลงเลือกตั้งในกลางปี พ.ศ. 2554 พร้อมกับกรรมการบริหารพรรคทั้งหมด 10 คน และจัดตั้งกลุ่มการเมืองกลุ่มใหม่ คือ กลุ่มการเมืองสีเขียว (Green Politics) หรือกลุ่มกรีน
อำเภอหนองเสือ

หนองเสือ เป็นอำเภอหนึ่งในเจ็ดอำเภอของจังหวัดปทุมธานี สภาพพื้นที่ส่วนใหญ่เป็นท้องทุ่ง มีลำคลองไหลผ่านหลายสาย
ประวัติความเป็นมา.
เดิมพื้นที่เป็นป่าดง มีเสือช้างที่ดุร้ายลงมาจากภูเขาทางจังหวัดสระบุรีบ้าง จังหวัดนครนายกบ้าง มาอาศัยกินในหนองน้ำเป็นที่หวาดกลัวของคนทั่วไป หนองน้ำแห่งนี้จึงได้ชื่อว่า "หนองเสือ" ตามชื่อสัตว์ดุร้าย ครั้นตั้งเป็นอำเภอจึงได้นามว่า "อำเภอหนองเสือ"
ที่ตั้งและอาณาเขต.
อำเภอหนองเสือตั้งอยู่ทางทิศตะวันออกเฉียงเหนือของจังหวัดปทุมธานี มีอาณาเขตติดต่อดังนี้
การแบ่งเขตการปกครอง.
การปกครองส่วนภูมิภาค.
อำเภอหนองเสือแบ่งเขตการปกครองออกเป็น 7 ตำบล 69 หมู่บ้าน ดังนี้
การปกครองส่วนท้องถิ่น.
อำเภอหนองเสือประกอบด้วยองค์การบริหารส่วนท้องถิ่น 8 แห่ง ได้แก่
การคมนาคม.
ถนนสายหลัก
ถนนสายรอง
รถประจำทาง
อำเภอลาดหลุมแก้ว

ลาดหลุมแก้ว เป็นอำเภอหนึ่งในจังหวัดปทุมธานีมีลักษณะเป็นพื้นที่ราบลุ่มมีคลองผ่านหลายสายปัจจุบันเป็นพื้นที่เชื่อมต่อการเดินทางไปจังหวัดสุพรรณบุรีและจังหวัดนครปฐม อาชีพส่วนใหญ่ของประชากรในอำเภอคือเกษตรกรและมีอุตสาหกรรมปะปนอยู่ด้วย
ประวัติศาสตร์.
อำเภอลาดหลุมแก้วเดิมชื่อ อำเภอเชียงราก ต่อมาในปี พ.ศ. 2460 ได้เปลี่ยนชื่อมาเป็นชื่ออำเภอดังเช่นปัจจุบัน
ที่ตั้งและอาณาเขต.
ตั้งอยู่ทางทิศตะวันตกของจังหวัด มีอาณาเขตติดต่อเรียงตามเข็มนาฬิกา ดังนี้
การแบ่งเขตการปกครอง.
การปกครองส่วนภูมิภาค.
พื้นที่อำเภอลาดหลุมแก้วแบ่งเขตการปกครองย่อยเป็น 7 ตำบล แต่ละตำบลแบ่งออกเป็นหมู่บ้าน รวม 67 หมู่บ้าน ได้แก่
การปกครองส่วนท้องถิ่น.
อำเภอลาดหลุมแก้วประกอบด้วยองค์กรปกครองส่วนท้องถิ่น 8 แห่ง ได้แก่
การคมนาคม.
เส้นทางสายหลักของอำเภอลาดหลุมแก้ว ได้แก่
เส้นทางสายรองของอำเภอลาดหลุมแก้ว ได้แก่
สถานที่ท่องเที่ยว.
เป็นวัดที่อยู่ในเขตอำเภอลาดหลุมแก้ว ในบริเวณวัดมีพระพุทธรูปปางพระผอม เป็นพระพุทธรูป ปางบำเพ็ญทุกรกิริยา ซึ่งสร้างขึ้นในสมัยรัชกาลที่ 5 พร้อมกับพระพุทธรูปตามระเบียงวัดเบญจมบพิตร นอกจากนี้ยังมีพลับพลาที่ประทับแรกนาขวัญ ในสมัยรัชกาลที่ 6 ที่เรียกว่า "ศาลาแดง" เดิมตั้งอยู่ที่วังพญาไท ในกรุงเทพฯ สร้างเป็นพลับพลาไม้สักทั้งหลังแม้แต่หลังคา นับเป็นพลับพลาที่สวยงามและทรงคุณค่าทางสถาปัตยกรรมชิ้นหนึ่ง 
ตั้งอยู่หมู่ที่ 4 ตำบลบ่อเงิน อำเภอลาดหลุมแก้ว ใช้ทางหลวงหมายเลข 346 (ปทุมธานี-บางเลน) ถึงหลักกม.ที่ 21-22 แล้วแยกเข้าวัดไปอีก 10 กม. วัดนี้เป็นแหล่งเก่าแก่ของหอยนางรมยักษ์ มีอายุกว่า 1,000 ปี มีเจดีย์ที่ก่อสร้างขึ้นจากการนำเอาหอยนางรมมาสร้างเป็นรูปเจดีย์ จึงเรียกว่า "เจดีย์หอย" มีอยู่ด้วยกัน 2 องค์ องค์แรกอยู่ปากทางเข้าวัด องค์ที่สองอยู่ในบริเวณวัด ในบริเวณวัดมีบึงน้ำขนาดใหญ่มีปลาสวายที่ทางวัดเลี้ยงอยู่เป็นจำนวนมาก และบ่อเต่าอยู่ข้างๆบึง นักท่องเที่ยวสามารถซื้ออาหารเลี้ยงปลาและเต่าได้
ตั้งอยู่ที่ บ้านลำมหาเมฆ หมู่ที่ 5 ตำบลบ่อเงิน อำเภอลาดหลุมแก้ว ห่างจากจังหวัดตามเส้นทางถนนปทุมธานี-บางเลน ประมาณ 14 กม. อยู่ระหว่างทางไปวัดเจดีย์หอย จะพบทางแยกเลี้ยวซ้ายเข้าวัด ระยะทางจากทางแยกนี้ประมาณ 1 กม. สิ่งที่น่าสนใจคือ บริเวณบึงน้ำไหลของวัดมีนก หลากหลายชนิดอาศัยสร้างรัง ฟักไข่ตามธรรมชาติจำนวนมาก ได้แก่ นกกระยางขาว นกกระสา นกกาน้ำ และนกชนิดอื่นๆ